《崇宁元年闰六月廿五日道祖再按盐亭经光禄坂》
宋代·薛绍彭

光禄坂高盐亭东，潼江直下如弯弓。
山长水远快望眼，少陵过后名不空。
当时江山意不在，草动怕贼悲途穷。
客行益远心益泰，即今何羡开元中。

作者简介：河中万泉人，字道祖，号翠微居士。薛向子。哲宗元祐元年官承事郎、监上清太平宫。历少府监丞，累官秘阁修撰、知梓潼路漕。工书，擅行、正、草诸体，取法晋唐，格度严谨，自成一家。与米芾为书画友，书法并称“米薛”。